Document ID: 32003D0204

32003D0204
L 078/14
JURNALUL OFÍCIAL AL UNIUNII EUROPENE
DECIZIA COMISIEI
din 21 martie 2003
de modificare a Deciziei 97/569/CE în ceea ce privește includerea unităților din Ungaria, Slovenia și Slovacia în listele provizorii cu unitățile din țările terțe din care statele membre autorizează importurile de produse din carne
[notificată cu numărul C(2003) 832]
(Text cu relevanță pentru SEE)
(2003/204/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe anumite produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 2001/4/CE (2), în special articolul 2 alineatele (1) și (4),
întrucât:
(1)
În Decizia 97/569/CE a Comisiei (3), astfel cum a fost modificată ultima dată prin Decizia 2002/671/CE (4), s-au stabilit liste provizorii cu unitățile din țările terțe din care statele membre autorizează importul produselor din carne.
(2)
Ungaria, Slovenia și Slovacia au comunicat listele cu unitățile care produc produse din carne certificate de către autoritățile competente în ceea ce privește respectarea normelor comunitare.
(3)
Aceste unități trebuie incluse în lista stabilită prin Decizia 97/569/CE.
(4)
Deoarece încă nu s-a efectuat nici o inspecție la fața locului, importurile care provin de la aceste unități nu pot beneficia de controalele fizice reduse în conformitate cu articolul 2 alineatul (4) din Decizia 95/408/CE.
(5)
Decizia 97/569/CE trebuie modificată în consecință.
(6)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 97/569/CE se modifică în conformitate cu anexa la prezenta decizie.
Articolul 2
Prezenta decizie se aplică de la 1 aprilie 2003.
Articolul 3
Prezenta decizie se adresează statelor membre.
Adoptată la Bruxelles, 21 martie 2003.

Labels: 3
0
18
17